JAVNO PREDUZEĆE ZA UPRAVLJANJE, ZAŠTITU I

ODRŽAVANJE OBJEKATA U VLASNIŠTVU OPĆINE

NOVI GRAD SARAJEVO «LOKOM» D.O.O. SARAJEVO

Na osnovu Zakona o ministaskim, vladinim i drugim imenovanjima Federacije Bosne i Hercegovine („Službene novine Federacije BiH, br.12/03., br.34/03. i br.65/13.), Zakona o javnim preduzećima u Federaciji Bosne i Hercegovine («Službene novine Federacije BiH, br. 8/05, br.81/08, br.22/09 i br.109/12), Statuta Javnog preduzeća za upravljanje, zaštitu i održavanje objekata u vlasništvu Općine Novi Grad Sarajevo «LOKOM» d.o.o. Sarajevo («Službene novine Kantona Sarajevo», br. 15/13, 47/14), Odluke o standardima i kriterijima za izbor i imenovanje na poziciju Izvršnog Direktora JP ''LOKOM '' d.o.o. Sarajevo broj 852/13 i broj 562/18 od 15.05.2018.godine, te Odluke o raspisivanju Javnog oglasa za izbor i imenovanje na poziciju Izvršnog Direktora Sektora za zajedničke poslove JP LOKOM d.o.o. Sarajevo br. 563/18 od 15.05.2018.godine Nadzornog odbora, objavljuje se:

**JAVNI OGLAS**

**za izbor i imenovanje na poziciju Izvršnog Direktora Sektora za zajedničke poslove**

**JP „LOKOM“ d.o.o. Sarajevo**

 **I PREDMET JAVNOG OGLASA**

 Objavljuje se Javni oglas za izbor i imenovanje na poziciju Izvršnog Direktora Sektora za zajedničke poslove Javnog preduzeća za upravljanje, zaštitu i održavanje objekata u vlasništvu Općine Novi Grad Sarajevo ''LOKOM'' d.o.o. Sarajevo u kojem Općina Novi Grad Sarajevo, kao Osnivač, ima pravni interes, i u kojem, prema važećim Zakonima, pravilima i propisima ima zakonito pravo nominacije, odnosno imenovanja.

 Oglašava se sljedeća pozicija:

* **Izvršni Direktor Sektora za zajedničke poslove JP „LOKOM“ d.o.o. Sarajevo 1 izvršilac**

**II OPIS POZICIJE**

Osim nadležnosti i odgovornosti iz djelokruga rada uprave, Izvršni Direktor Sektora za zajedničke poslove JP LOKOM d.o.o. Sarajevo:

* Obavlja poslove rukovodnog karaktera i kao član Uprave neposredno rukovodi radom Sektora u kojem se obavlja primarna djelatnost Predzeća,
* na bazi utvrđene politike poslovanja Preduzeća, a u skladu sa interesima Preduzeća kreira, izrađuje, predlaže i prati provedbu planova, programa i projekta kojima se osiguravaju uslovi za maksimalno, racionalno, efikasno, kvalitetno i namjensko korištenje i iskorištenost kapaciteta koji su prenešeni u nadležnost Preduzeća,
* poduzima aktivnosti na zaštiti, unapređenju, modernizaciji i popularizaciji istih kroz bogate ponude sadržaja kulturnih, sportskih i rekreacionih aktivnosti, te ponude iznajmljivanja objekata za ostale korisnike,
* poduzima aktivnosti na informativnoj propagandi, animaciji i drugim instrumentima promocije kako bi se uticalo na porast broja korisnika, povećanja tržišnog traženja, proširenja strukture korisnika i sl.,
* u vršenju zajedničkih funkcija u Preduzeću, odgovara za zakonitost poslovanja Preduzeća, organizuje rad, zastupa i predstavlja Preduzeće u dijelu poslova i obimu utvrđenim pismenim aktom direktora,
* osigurava blagovremeno, zakonito, pravilno i kvalitetno izvršavanje svih poslova iz nadležnosti Sektora,
* vodi brigu o dosljednom provođenju Zakona, Statuta i drugih propisa Preduzeća,
* odgovoran je za korištenje finansijskih, materijalnih i ljudskih resursa, te poštivanje pravila Etičkog kodeksa,
* obavlja i druge poslove po nalogu Direktora Preduzeća,
* za svoj rad direktno je odgovoran Direktoru Preduzeća.

**III MANDAT**

Izbor i imenovanje Izvršnog Direktora Sektora za zajedničke poslove JP „LOKOM“ d.o.o. Sarajevo vrši se na period do isteka mandata imenovanog Direktora Preduzeća.

**IV USLOVI ZA IZBOR I IMENOVANJE NA POZICIJU IZVRŠNOG DIREKTORA**

 Kandidat za imenovanje na traženu poziciju mora ispunjavati opšte i posebne uslove .

 **Opšti uslovi za imenovanje:**

* Da je državljanin BiH,
* Da je stariji od 18 godina i da nije stariji od 65 godina na dan imenovanja,
* Da nije otpušten iz državne službe kao rezultat disciplinske mjere na bilo kojem nivou u Bosni i Hercegovini (bilo na nivou države ili entiteta) u periodu od 3 godine prije dana objavljivanja upražnjene pozicije,
* Da se na njega ne odnosi član IX . 1. Ustava Bosne i Hercegovine,
* Da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije Bosne i Hercegovine”, br.12/03, br.34/03 i br.65/13),
* Da nije osuđivan za krivična djela, privredni prijestup i da se protiv njega ne vodi krivični postupak koja čine nepodobnim za obavljanje funkcije Izvršnog Direktora Preduzeća,
* Da nije lice kojem je Presudom Suda zabranjeno obavljati aktivnost iz nadležnosti Izvršnog Direktora Preduzeća,
* Da ne postoje druge zakonske smetnje za obavljanje poslova Izvršnog Direktora Preduzeća,
* Da ne obavlja dužnost, aktivnosti ili da nije na položaju koji dovodi do sukoba interesa shodno Zakonu o sukobu interesa u organima vlasti u Federaciji BiH (“Službene novine Federacije BiH”, broj 70/08).

**Posebni uslovi za imenovanje :**

* najmanje viša stručna sprema,
* najmanje 3 (tri) godine radnog iskustva na rukovodnim poslovima,
* poznavanje rada na računaru,
* da ponudi program rada i razvoja Preduzeća u mandatnom period
* da posjeduje certifikat  po Uredbi i Programu usavršavanja predsjednika i članova nadzornih odbora i uprava privrednih društava s učešćem državnog kapitala.

**Ostali kriteriji za imenovanje :**

* Sposobnost za savjesno, odlučno i odgovorno obavljanje pozicije,
* Sposobnost nepristrasnog donošenja odluka,
* Sposobnost tumačenja i primjene zakona i drugih propisa, naročito iz djelatnosti Preduzeća,
* Komunikacijske i organizacijske sposobnosti,
* Sposobnost upravljanja finansijskim i ljudskim resursima i sklonost timskom radu,
* Rezultati rada ostvareni tokom karijere, uključujući i preporuke poslodavca.

**V POTREBNI DOKUMENTI**

 Kandidati su dužni uz prijavu koja sadrži kraću biografiju, adresu i kontakt telefon priložiti i dokaze o ispunjenju općih i posebnih uslova u orginalu ili ovjerene fotokopije, ne starije od tri mjeseca i to:

* Uvjerenje o državljanstvu,
* Cipsova prijava mjesta boravka,
* Izvod iz matične knjige rođenih,
* Izjava ovjerena od strane nadležnog općinskog organa da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od 3 godine od dana objavljivanja upražnjene pozicije,
* Izjava ovjerena od strane nadležnog općinskog organa da se na njega ne odnosi član IX . 1. Ustava Bosne i Hercegovine,
* Izjava ovjerena od strane nadležnog općinskog organa da nije na funkciji u političkoj stranci u smislu člana 5. Zakona o ministarskim, vladinim i drigim imenovanjima Federacije Bosne i Hercegovine (“Službene novine Federacije Bosne i Hercegovine”, br.12/03, br.34/03 i br.65/13),
* Uvjerenje da se protiv njega ne vodi krivični postupak nespojiv sa dužnosti pozicije Uprave – Izvršnog Direktora Preduzeća od strane nadležnog suda,
* Uvjerenje da nije osuđivan za krivična djela izdato od strane nadležnog MUP-a,
* Uvjerenje da nije osuđivan za privredni prestup izdato od strane nadležnog suda,
* Izjava ovjerena od strane nadležnog općinskog organa da nije lice kojem je Presudom Suda zabranjeno obavljati aktivnost iz nadležnosti Izvršnog Direktora Preduzeća, odnosno nadležnosti Uprave Preduzeća,
* Izjava ovjerena od strane nadležnog općinskog organa da ne postoje druge zakonske smetnje za obavljanje poslova Izvršnog Direktora Preduzeća, odnosno nadležnosti Uprave Preduzeća,
* Izjava ovjerena od strane nadležnog općinskog organa da ne obavlja dužnost, aktivnosti ili da nije na položaju koji dovodi do sukoba interesa shodno Zakonu o sukobu interesa u organima vlasti u Federaciji BiH (“Službene novine Federacije BiH”, broj 70/08),
* Diploma o završenoj VSS ili VŠS,
* Dokaz o radnom iskustvu na rukovodnim poslovima
* Uvjerenje – Certifikat o poznavanju rada na računaru,
* Program rada i razvoja Preduzeća u mandatnom periodu,
* Certifikat  po Uredbi i Programu usavršavanja predsjednika i članova nadzornih odbora i uprava privrednih društava s učešćem državnog kapitala.

**VI OSTALE NAPOMENE**

 Kandidati sa kojima se u roku od 15 dana od dana isteka roka za podnošenje prijava ne stupi u kontakt, neće biti uzeti u razmatranje u daljem procesu imenovanja.

 Svi kandidati koji budu stavljeni na listu sa užim izborom biće pozvani na intervju .

 Kandidati koji budu ušli na listu sa užim izborom su dužni, prije intervjua, dati podatke o ranijim poslodavcima, odnosno neposrednim rukovodiocima od kojih se mogu dobiti preporuke i informacije o kandidatu.

 Kandidati koji budu pozvani na intervju dužni su u toku njegovog trajanja popuniti obrazac u kome su dužni iznijeti bilo koje pitanje koje bi moglo dovesti do sukoba interesa u slučaju da dođe do njegovog imenovanja.

 Na osnovu provjere kvalifikacija i iskustva prijavljenih kandidata i obavljanog intervjua Komisija za provođenje postupka izbora i imenovanja kandidata na poziciju Izvršnog Direktora Sektora za zajedničke poslove JP LOKOM d.o.o. Sarajevo će, putem pisane preporuke predložiti rang listu najuspješnijih kandidata na dalji postupak i konačno imenovanje.

 Konačno imenovanje Izvršnog Direktora Sektora za zajedničke poslove JP LOKOM d.o.o. Sarajevo, na prijedlog Osnivača, vrši Nadzorni odbor Preduzeća.

 Oglas za podnošenje prijava ostaje otvoren **15 (petnaest) dana** od dana njegovog objavljivanja u «Službenim novinama Federacije Bosna i Hercegovine» a isti će se objaviti u dnevnom listu «Oslobođenje», web-stranici i oglasnoj ploči Općine Novi Grad Sarajevo i JP «LOKOM» d.o.o. Sarajevo.

 Prijavu sa traženom dokumentacijom dostaviti lično ili preporučeno na adresu:

 JP „LOKOM“ d.o.o.Sarajevo, ulica Halilovići br.45,

«Komisija za provođenje postupka izbora i imenovanja na poziciju Izvršnog Direktora Sektora za zajedničke poslove JP LOKOM d.o.o. Sarajevo»,

sa naznakom:

«Prijava na Javni oglas za izbor i imenovanje na poziciju Izvršnog Direktora Sektora za zajedničke poslove JP LOKOM d.o.o. Sarajevo JP “LOKOM“ d.o.o. Sarajevo».

 Neblagovremene i nepotpune prijave neće se uzeti u razmatranje.